बिहार की सीतामढ़ी जेल में हत्यारे का मना जन्मदिन, VIDEO वायरल होने पर 7 पुलिसकर्मी सस्पेंड  
सीतामढ़ी जेल में मना गैंगस्टर पिंटू तिवारी का जन्मदिन
जेल की दीवारों को गुब्बारों से सजाया गया और केक भी कटा
दो इंजीनियरों की हत्या का दोषी है पिंटू तिवारी
Bihar: In a video birthday of a criminal, Pintu Tiwari (in black t-shirt), was seen being celebrated inside the premises of Sitamarhi jail. In the video, he can be seen cutting a cake, receiving presents from other inmates and having food with them. pic.twitter.com/8UWzTwBZLH

सोशल मीडिया पर वायरल हुए वीडियो में कैदियों को जन्मदिन का गीत गाते हुए भी देखा गया, जब पिंटू तिवारी केक काट रहा था. इस दौरान कई कैदियों को मोबाइल फोन पर बात करते भी देखा गया. पुलिस प्रशासन ने घटना की जांच के आदेश दिए हैं. राज्य के पुलिस महानिदेशक गुप्तेश्वर पांडे ने कहा, 'मैंने जेल अधिकारियों से बात की है और जांच का आदेश दिया गया है.'
मामले की जांच के लिए पांच सदस्यीय टीम गठित की गई है. वहीं, 18 कैदियों के खिलाफ मामला दर्ज किया गया है. जेल प्रशासन ने शनिवार देर रात तक छापेमारी भी की और कैदियों से 7 स्मार्टफोन जब्त किए. बता दें कि पिंटू तिवारी मुकेश पाठक के नेतृत्व वाले एक गिरोह का शार्पशूटर था. वह अभी हत्या के मामले में आजीवन कारावास की सजा काट रहा है. बता दें कि पिछले साल बिहार की जेलों में एक साथ छापे मारे गए थे, जिसमें मोबाइल फोन सहित कई प्रतिबंधित चीजें बरामद की गई थी.